תשובות לאיתי בנושא קיבול -יוכבד ברסטל

1.בגרות 90  14/ב/2
הנקודות B,C נמצאות על קו שווה פוטנציאל כלומר יש לשתיהן אותו פוטנציאל=אותה אנרגיה ליחידת מטען. כיון שאין שינוי באנרגיה בין שתי הנקודות אין צורך להשקיע עבודה בהעברת מטען מנקודה אחת לשניה.

2.הספק לא מספק מטענים. הספק רק מזרים מטענים שקיימים במוליכים שבמעגל. הוא מעביר אותם מלוח אחד ללוח השני דרך המעגל (כי בין הלוחות יש מבודד) ולכן בסוף תהליך הטעינה יש גירעון במטען בלוח אחד ועודף באותו מטען בלוח השני. אם זרמה כמות מטען q מלוח אחד ללוח השני דרך המעגל אז בסוף תהליך הטעינה לוח אחד נטען ב +q והשני ב -q .

3. במעגל טעינה אם הכא"מ של המקור הוא  ε ואם זרמה במעגל כמות מטען q אז האנרגיה שסיפק מקור המתח היא q*ε .האנרגיה שנאגרה בקבל היא  1/2q*ε והחצי   האחר הופך לחום .
במעגל שלנו הזרם אינו קבוע ולכן כדי לחשב את כמות החום בנגדים ישירות צריך לעשות אינטגרל על I2Rt. 

4. כששמים חומר דיאלקטרי בין לוחות הקבל מגדילים את הקיבול שלו (ראה נוסחה).
אם המתח על הקבל לא משתנה כי הקבל מחובר למקור המתח אז לפי הנוסחה אתה יכול לראות שגם המטען בקבל גדל.

בגרות 90 שאלה 15

במקרה זה הקבל מנותק ולכן כמות המטען עליו לא משתנה. אם במצב זה מוציאים את החומר הדיאלקטרי מקטינים בכך את הקיבול אבל q לא משתנה ולכן לפי הנוסחה q=CV המתח V גדל.  
בסעיף ב המוליך הטעון במקרה זה הוא קבל טעון.